text: [{"text_idx": "#000001", "text": "Hetta er sto\u0301ri spurningurin, sum stendur pu\u0301ra opin, nu\u0301 kommunurnar ba\u0301\u00f0ar, Fuglafjar\u00f0ar kommuna og Eysturkommuna, standa a\u0301 ga\u0301ttuni til at fara hv\u00f8r til si\u0301tt, ta\u0301 i\u00f0 ta\u00f0 vi\u00f0vi\u0301kjur sku\u0301lasamstarvinum."}, {"text_idx": "#000002", "text": "Sum skilst, so er ta\u00f0 Eysturkommuna, sum ynskir at sleppa burturu\u0301r samstarvinum."}, {"text_idx": "#000005", "text": "Vi\u00f0 Eysturoyarportalin, sigur borgarstjo\u0301rin i\u0301 Eysturkommunu, Per Martin Gregersen, at tey hava kanna m\u00f8guleikan at sleppa burtu\u0301ru\u0301r samstarvinum i\u0301 eina ti\u0301\u00f0, ti\u0301 sum nu\u0301 er, so gevur ta\u00f0 onga meining at skula rinda ti\u0301ggjutals millio\u0301na til eina u\u0301tbygging av gamla sku\u0301lanum i\u0301 Fuglafir\u00f0i, men ongan ognarr\u00e6tt fa\u0301a til sja\u0301lvan byggningin."}, {"text_idx": "#000008", "text": "Hetta er ikki ein ny\u0301ggjur tanki i\u0301 so ma\u0301ta. Heilt afturi i\u0301 1982/83 arbeiddu tey i\u0301 ta\u0301verandi Leirvi\u0301kar kommunu, vi\u00f0 at skipa si\u0301na egnu framhaldsdeild. Ta\u0301verandi borgarstjo\u0301ri i\u0301 Leirvi\u0301kar kommunu, Ey\u00f0bj\u00f8rn Lervig, seg\u00f0i ta\u0301, at grundarlag var fyri eini framhaldsdeild i\u0301 Leirvi\u0301k. Ta\u0301 gingu 40 n\u00e6mingar u\u0301r Leirvi\u0301k i\u0301 framhaldeild i\u0301 Fuglafir\u00f0i."}, {"text_idx": "#000015", "text": "Eysturoyarportalurin hevur vent s\u00e6r til borgarstjo\u0301ran i\u0301 Fuglafjar\u00f0ar kommunu, Da\u0301vur Juul, um vi\u00f0merking til i\u0301komnu st\u00f8\u00f0una."}, {"text_idx": "#000019", "text": "Fuglafjar\u00f0ar kommuna og Eysturkommunu, hava ein sa\u0301ttma\u0301la vi\u00f0vi\u0301kjandi sku\u0301lasamstarvinum, sum er galdandi fram til 2037. Hesin sa\u0301ttma\u0301li var undirskriva\u00f0ur tann 11. juli i\u0301 2019, av ta\u0301verandi borgarstjo\u0301rum: Sonna a\u0301 Horni og Jo\u0301han Christiansen. Og sama dag go\u0301\u00f0kendur av mentama\u0301lara\u0301\u00f0harranum (les: kvinnuni) Honnu Jensen, sum nu\u0301 situr i\u0301 by\u0301ra\u0301\u00f0num i\u0301 Eysturkommunu."}, {"text_idx": "#000021", "text": "Undirvi\u0301singarsty\u0301ri ma\u0301 ti\u0301skil geva Eysturkommunu tils\u00f8gn um loyvi at uppr\u00e6tta eina ha\u0301deild i\u0301 Eysturkommunu."}, {"text_idx": "#000024", "text": "Da\u0301vur Juul, borgarstjo\u0301ri i\u0301 Fuglafjar\u00f0ar kommunu, er stu\u0301rin um i\u0301komnu st\u00f8\u00f0una"}, {"text_idx": "#000025", "text": "I\u0301 komandi viku setast umbo\u00f0ini i\u0301 Framvit (Framvit er heiti\u00f0 a\u0301 ny\u0301ggja sku\u0301lasamstarvinum, sum umfatar 8. og 9. flokk u\u0301r Eysturkommunu og Fuglafjar\u00f0ar kommunu) vi\u00f0 bor\u00f0i\u00f0, at tosa um hesa upps\u00f8gn og i\u0301komnu st\u00f8\u00f0una."}, {"text_idx": "#000026", "text": "Eftir tann fundin f\u00e6st nokk meira at vita um hv\u00f8r avger\u00f0in ver\u00f0ur."}]